Πριν φέρει τα πάνω κάτω στη φυσική,
ο νέος Άλμπερτ Αϊνστάιν έδειξε την ιδιοφυΐα του
επινοώντας ένα περίπλοκο γρίφο
συμπεριλαμβάνοντας αυτήν τη λίστα στοιχείων.
Μπορείτε να αντισταθείτε σ'ένα γρίφο
γραμμένο από τον πιο έξυπνο άνθρωπο της ιστορίας;
Ας του ρίξουμε μια ματιά.
Το πιο σπάνιο ψάρι του κόσμου έχει κλαπεί από το ενυδρείο της πόλης.
Η αστυνομία ακολούθησε τα ίχνη σε έναν δρόμο με πέντε ολόιδια σπίτια.
Αλλά δεν μπορούν να ψάξουν όλα τα σπίτια ταυτοχρόνως
και αν διαλέξουν το λάθος σπίτι, ο κλέφτης θα ξέρει ότι είναι στα ίχνη του.
Από εσάς κρίνεται,τον καλύτερο αστυνομικό της πόλης, να λύσετε την υπόθεση.
Όταν φτάνετε στη σκηνή, η αστυνομία σάς λέει ό,τι ξέρουν.
Πρώτον:
Ο κάθε ιδιοκτήτης σπιτιού είναι διαφορετικής υπηκοότητας,
πίνει διαφορετικό ποτό
και καπνίζει διαφορετικό τύπο τσιγάρων.
Δεύτερον:
Οι εσωτερικοί τοίχοι κάθε σπιτιού είναι διαφορετικού χρώματος.
Τρίτον:
Κάθε σπίτι έχει διαφορετικό ζώο, ένα από τα οποία είναι το ψάρι.
Μετά από μερικές ώρες έρευνας, συγκεντρώσατε κάποια στοιχεία.
Ίσως φαίνονται πολλά,
αλλά υπάρχει ένα λογικό μονοπάτι προς τη λύση.
Η λύση του γρίφου θα μοιάζει πολύ με το Σουντόκου,
έτσι ίσως σας βοηθήσει να οργανώσετε τις πληροφορίες σας σ'ένα χαρτί όπως αυτό.
Σταματήστε το βίντεο στην επόμενη οθόνη
για να εξετάσετε τα στοιχεία και να λύσετε το γρίφο.
Απάντηση σε: 3
2
1
Για να ξεκινήσετε συμπληρώνετε τις πληροφορίες
από το όγδοο και ένατο στοιχείο.
Αμέσως καταλαβαίνετε ότι αφού ο Νορβηγός είναι στο τέλος του δρόμου,
υπάρχει μόνο ένα σπίτι δίπλα του,
το οποίο πρέπει να είναι αυτό με τους μπλε τοίχους
στο δέκατο τέταρτο στοιχείο.
Το πέμπτο στοιχείο λέει ότι ο ιδιοκτήτης του σπιτιού
με τους πράσινους τοίχους πίνει καφέ.
Δεν μπορεί να είναι το κεντρικό σπίτι αφού ήδη ξέρετε ότι ο ιδιοκτήτης του πίνει γάλα.
Επίσης δεν μπορεί να είναι το δεύτερο σπίτι, το οποίο έχει μπλε τοίχους.
Αφού το τέταρτο στοιχείο λέει
ότι το σπίτι με τους πράσινους τοίχους πρέπει να είναι ακριβώς αριστερά
από αυτό με τους άσπρους τοίχους,
δεν μπορεί να είναι ούτε το πρώτο, ούτε το πέμπτο σπίτι.
Το μόνο μέρος που έμεινε για το σπίτι με τους πράσινους τοίχους
με τον ιδιοκτήτη που πίνει καφέ είναι το τέταρτο,
που σημαίνει ότι το σπίτι με τους λευκούς τοίχους είναι το πέμπτο.
Το πρώτο στοιχείο σας δίνει την υπηκοότητα και το χρώμα.
Αφού η μόνη στήλη που δεν έχει αυτά τα στοιχεία είναι η κεντρική,
αυτό πρέπει να είναι το σπίτι του Βρετανού με τους κόκκινους τοίχους.
Τώρα που το μόνο μη αντιστοιχισμένο χρώμα τοίχου είναι το κίτρινο,
αυτό πρέπει να πηγαίνει στο πρώτο σπίτι,
όπου το έβδομο στοιχείο λέει ότι εκεί μένει αυτός που καπνίζει Ντάνχιλ.
Το εντέκατο στοιχείο σας λέει ότι ο ιδιοκτήτης του αλόγου είναι δίπλα,
όπου μπορεί να είναι μόνο το δεύτερο σπίτι.
Το επόμενο βήμα είναι να ανακαλύψετε τι πίνει ο Νορβηγός στο πρώτο σπίτι.
Δεν μπορεί να είναι τσάι, αφού το τρίτο στοιχείο λέει ότι αυτό το πίνει ο Δανός.
Όσο για το δωδέκατο στοιχείο, δεν μπορεί να οδηγεί σε μπύρα,
καθώς αυτός καπνίζει Μπλουμάστερ,
και αφού έχετε ήδη αντιστοιχίσει το γάλα και τον καφέ,
πρέπει να είναι το νερό.
Απ'το δέκατο πέμπτο στοιχείο,
γνωρίζετε ότι ο γείτονας του Νορβηγού, μπορεί να είναι μόνο στο δεύτερο σπίτι,
καπνίζει Μπλέντς.
Τώρα που το μόνο σημείο στο γρίφο χωρίς τσιγάρο και ποτό
είναι η πέμπτη στήλη,
αυτό πρέπει να είναι το σπίτι του ατόμου στο δωδέκατο στοιχείο.
Αυτό αφήνει μόνο το δεύτερο σπίτι χωρίς ποτό,
εκεί πρέπει να μένει ο Δανός που πίνει τσάι.
Μόνο στο τέταρτο σπίτι δεν υπάρχει υπηκοότητα και μάρκα τσιγάρων,
άρα πρέπει να μένει εκεί ο Γερμανός
που καπνίζει Πρινς από το δέκατο τρίτο στοιχείο.
Απ'την απαλοιφή μπορείτε να καταλήξετε ότι ο Βρετανός καπνίζει Παλ Μαλ
και ο Σουηδός μένει στο πέμπτο σπίτι,
ενώ το έκτο και δεύτερο στοιχείο σας λέει
ότι αυτοί οι δύο έχουν αντίστοιχα από ένα πουλί και ένα σκυλί.
Το δέκατο στοιχείο σας λέει ότι ο ιδιοκτήτης της γάτας
μένει δίπλα από το Δανό που καπνίζει Μπλεντ
και τον τοποθετεί στο πρώτο σπίτι.
Έχει μείνει μόνο ένα σημείο στον γρίφο,
ξέρετε ότι ο Γερμανός στο πράσινο σπίτι πρέπει να είναι ο ένοχος.
Εσείς και η αστυνομία εισβάλετε στο σπίτι
πιάνοντας επ'αυτοφώρω τον κλέφτη του ψαριού.
Ενώ η λύση ήταν οφθαλμοφανές,
η λύση γρίφων όπως αυτός, συχνά έχει λάθος ξεκίνημα και αδιέξοδα.
Μέρος του κόλπου είναι να χρησιμοποιείτε το στοιχείο της απαλοιφής
και πολλές δοκιμές και λάθη για να καταλήξετε στα σωστά κομμάτια
και όσο περισσότερους λογικούς γρίφους λύνετε
τόσο καλύτερη θα γίνει η διαίσθησή σας
όταν και όποτε έχετε αρκετές πληροφορίες
ώστε να βγάλετε τα συμπεράσματά σας.
Ο νεαρός Αινστάιν έφτιαξε αυτό τον γρίφο;
Μάλλον όχι.
Δεν υπάρχουν ενδείξεις ότι το έκανε
και κάποιες απ'τις μάρκες που αναφέρθηκαν είναι πολύ πρόσφατες.
Αλλά η λογική εδώ δεν είναι τόσο διαφορετική
από ότι θα χρησιμοποιούσατε για να λύσετε εξισώσεις με πολλαπλές μεταβλητές,
ακόμα και αυτές που περιγράφουν τη φύση του σύμπαντος.